《葛溪道中闻摘桑看火鸟声戏作歌》
明代·张弼

摘桑看火，休来聒我。我无成都之桑八百株，只有东海薄田数顷馀。

归来高卧先人庐，课儿朝耕暮读书。狂歌时复歌唐虞，尔来聒我将何如。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。